b'\n_START_ARTICLE_\nKaufland\n_START_SECTION_\nIstoric\n_START_PARAGRAPH_\n\xc3\x8en anul 1930 Joseph Schwarz a intrat \xc3\xaen compania S\xc3\xbcdfr\xc3\xbcchte Gro\xc3\x9fhandlung Lidl & Co. la Heilbronn \xc3\xaen calitate de ac\xc8\x9bionar majoritar, la scurt timp compania a fost redenumit\xc4\x83 \xc3\xaen Lidl & Schwarz KG. \xc3\x8en anii urm\xc4\x83tori scopul principal al companiei a fost de a-\xc8\x99i extinde gama de produse alimentare de tip en gros._NEWLINE_Dup\xc4\x83 Al Doilea R\xc4\x83zboi Mondial, compania a fost reinfiin\xc8\x9bat\xc4\x83: \xc3\xaen 1954 a intrat \xc3\xaen lan\xc8\x9bul A & O. Cu Handels-und Fruchthof Heilbronn GmbH \xc8\x99i a deschis primul depozit \xc3\xaen nordul ora\xc8\x99ului W\xc3\xbcrttemberg. \xc3\x8en anul 1964, compania \xc8\x99i-a extins gama de produse din carne. \xc3\x8en 1968, primul magazin de tip discount a fost deschis \xc3\xaen Backnang, iar \xc3\xaen anul 1977 \xc3\xaen acela\xc8\x99i loc a fost \xc3\xaenfiin\xc8\x9bat un hipermarket cu acela\xc8\x99i nume. Dup\xc4\x83 moartea lui Joseph Schwarz \xc3\xaen 1977, fiul s\xc4\x83u Dieter Schwarz a preluat conducerea companiei. \xc3\x8en 1984 a fost deschis primul hypermarket Kaufland \xc3\xaen Neckarsulm, ora\xc8\x99ul fiind sediul sediului social al companiei din anul 1972._NEWLINE_Dup\xc4\x83 reunificarea Germaniei, lan\xc8\x9bul Kaufland s-a extins \xc3\xaen fosta Germanie de Est. Primul magazin Kaufland est-german a fost deschis \xc3\xaen Mei\xc3\x9fen \xc3\xaen anul 1990, primul magazin Kaufmarkt SB Warenhaus a fost deschis \xc3\xaen 1994 la Zwickau. Primul magazin din exteriorul Germaniei a fost deschis \xc3\xaen 1998 \xc3\xaen Ostrava, Cehia. \xc3\x8en anii urm\xc4\x83tori, compania a infiin\xc8\x9bat filiale \xc3\xaen Slovacia (2000), Croa\xc8\x9bia (2001), Polonia (2001), Rom\xc3\xa2nia (2005) \xc8\x99i Bulgaria (2006)._NEWLINE_\xc3\x8en anii 2006 \xc8\x99i 2007, \xc3\xaen Germania au urmat alte deschideri de magazine. \xc3\x8en februarie 2007, compania avea 73 000 de angaja\xc8\x9bi \xc3\xaen Germania._NEWLINE_\xc3\x8en ianuarie 2010, compania Karl Lupus GmbH & Co. KG a v\xc3\xa2ndut cele 12 magazine ale familiei Handels-Betriebe GmbH & Co KG Rhein-Neckar \xc8\x99i Food & Carry-Markt Lupus Food cu un total de 1.400 de angaja\xc8\x9bi c\xc4\x83tre Kaufland.'